Diari Oficial de la Generalitat Valenciana


Sumari del DOGV 5565, del 27-07-2007 (2007/7792)

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució CLA-2B.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5565

Data del DOGV
:   27-07-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/7792


Data del document
:   11-06-2007

Organisme emissor
:   Ajuntament d'Ontinyent

Tipus de document
:   Informació Pública

Descriptors 

:   * Ontinyent
    * obres públiques
    * licitació
    * contracte d'obres
    * pla d'urbanisme
    * administració local

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució CLA-2B. [2007/7792]  
El Ple de l'Ajuntament, en sessió extraordinària de 29 de març de 2007, va acordar iniciar el procediment per gestió indirecta per al desenvolupament de la unitat d'execució CLA-2B. A més va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, d'acord amb el contingut mínim establit en els articles 132.1 de la Llei Urbanística Valenciana i el 291 del Reglament d'Ordenació i Gestió Territorial i Urbanística. Cosa que s'acomplix seguint aquest orde:  
A) Entitat local adjudicadora del programa:  
Ajuntament d'Ontinyent, plaça Major, 1, 46070 Ontinyent (València). Telèfon 554 611 349/699 960 196, fax 337 243 888, correu electrònic rouofwoxqru@wm.drd.jb   
B) Bases generals i particulars reguladores del programa d'actuació integrada:  
Les bases generals reguladores de la gestió indirecta de programes d'actuació integrades aprovades definitivament varen ser publicades en el Butlletí Oficial de la Província de València el dia 16 de desembre de 2006 (BOP número 299).  
Les bases particulars estan publicades en el Butlletí Oficial de la Província de València de data 16 de maig de 2007 (BOP 115).  
Les bases i resta de documentació, a més a més, es podran consultar i se'n podrà obtenir una còpia a les dependències del Departament d'Urbanisme de l'Ajuntament d'Ontinyent o en internet.  
Pàgina web: http://www.ontinyent.es/descarregues/pais.html   
C) Lloc i idioma en què hauran de presentar-se les proposicions de les persones interessades determinats a les bases particulars del programa:  
- Registre General Ajuntament d'Ontinyent. Plaça Major, 1, 46942 Ontinyent (València)  
- Castellà (espanyol) o valencià.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: els indicats a les bases generals i a les bases particulars. Es recorda l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb el requisits assenyalats en aquest precepte.  
E) Documentació que cal presentar per cada concursant:  
Consta en les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en aquest precepte.  
F) Indicació expressa sobre l'admissibilitat de variants:  
Sí, de conformitat amb l'establit en les bases particulars del programa.  
G) Criteris objectius d'adjudicació del programa:  
Establits a les bases particulars del programa.  
H) Garanties provisional i definitives:  
Regirà el que disposen el articles 140 de la LUV, 323 i 324 del ROGTU i les bases generals article 8 i les bases particulars 16a, amb les especialitats següents:  
A) La garantia provisional serà equivalent al 2% del valor de les càrregues d'urbanització, IVA no inclòs, la qual ascendeix a la quantitat de 22.456,00 euros.  
B) La garantia definitiva serà equivalent al 10% del valor de les càrregues d'urbanització, IVA no inclòs, la qual ascendeix a la quantitat de 112.280,00 euros.  
C) Als efectes previstos en els articles 140.1 de la LUV i 286.1.h) del ROGTU, s'estableix com a previsió del preu cert màxim de licitació (càrregues d'urbanització del programa segons art. 168 de la LUV) un milió cent vint-i-dos mil vuit-cents tres euros (1.122.803 €)), IVA exclòs.  
I) Es fa constar que amb data 11 de juny de 2007, s'ha enviat l'anunci de concurs al Diario Oficial de la Unión Europea per a la seua publicació.  
Ontinyent, 11 de juny de 2007.- El regidor delegat de l'Àrea d'Urbanisme (Decret 254/2007, de 5 de febrer): Rafael Portero Tortosa.